**projektas**

**reg. Nr. T-164**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl bendradarbiavimo sutarTIES SU**

**LATVIJOS RESPUBLIKOS BAUSKĖS SAVIVALDYBE PASIRAŠYMO**

2019 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.2, 5 ir 6 punktais, Pasvalio rajono savivaldybės taryba nusprendžia:

1. Pritarti Lietuvos Respublikos Pasvalio rajono savivaldybės ir Latvijos Respublikos Bauskės savivaldybės bendradarbiavimo sutarties projektui (pridedama).

2. Įgalioti Pasvalio rajono savivaldybės merą Gintautą Gegužinską pasirašyti bendradarbiavimo sutartį su Latvijos Respublikos Bauskės savivaldybe.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Tarybos sekretorė

E. Aleksandravičienė

Suderinta DVS Nr. RTS-179

Pasvalio rajono savivaldybės tarybai

**AIŠKINAMASIS RAŠTAS**

**Dėl bendradarbiavimo sutarTIES SU**

**LATVIJOS RESPUBLIKOS BAUSKĖS SAVIVALDYBE PASIRAŠYMO**

**2019-08- 07**

Pasvalys

1. **Problemos esmė.**

Sprendimo projektas parengtas atsižvelgiant į užsimezgusius draugiškus santykius su Bauskės savivaldybe (Latvijos Respublika) ir abiejų sutarties šalių išreikštą norą bendradarbiauti. Taip pat 2019 m. rugpjūčio 2 d. gautas Latvijos Respublikos Bauskės savivaldybės raštas „Dėl bendradarbiavimo sutarties pasirašymo (pridedama).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Savivaldybės tarybos 2017 m. kovo 31 d. sprendimo Nr. T1-78 redakcija), 4.2., 5 ir 6. punktuose nurodyta:

„4.Tik esant išankstiniam Savivaldybės tarybos pritarimui sutarties projektui, gali būti pasirašomos šios sutartys:

4.2. bendradarbiavimo su užsienio šalių savivaldybėmis;

5. Savivaldybės taryba savo pritarimą ar nepritarimą sutartims, nurodytoms Aprašo 4 punkte, išreiškia priimdama atitinkamą sprendimą, kurio projektas rengiamas ir teikiamas svarstyti teisės aktų nustatyta tvarka.

6. Aprašo 4 punkte nurodytas sutartis pasirašo Savivaldybės meras, o jo atostogų, ligos, komandiruotės ar kitais atvejais, kai Savivaldybės meras negali eiti savo pareigų, – Savivaldybės mero pavaduotojas.“

Priėmus sprendimą bus plėtojamas pasikeitimas patirtimi stiprinant bendradarbiavimą kultūros, sporto, turizmo, švietimo, jaunimo ir verslo srityse bei vykdant patirties mainus

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai.**

Tikėtina, kad gali padidėti Pasvalio rajono savivaldybės reprezentacinės išlaidos, taip pat rengiant bendrus projektus su tarptautiniu partneriu gali tekti prisidėti savomis lėšomis.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikės.

**6. Sprendimo projekto iniciatoriai.**

Savivaldybės meras Gintautas Gegužinskas.

**7. Sprendimo projekto rengimo metu gauti specialistų vertinimai ir išvados.**

Negauta.

Tarybos sekretorė Edita Aleksandravičienė